钦定古今图书集成/明伦汇编/氏族典/第033卷 > 《王圻续文献通考》 > 宗燮
## 钦定古今图书集成/明伦汇编/氏族典/第033卷 > 《王圻续文献通考》 > 宗燮

按《后凉录》，燮，炖煌人，仕纂为骑都尉、尚书仆射。大司
马弘起兵东苑，劫尹文、杨桓为谋主，请燮俱行。燮曰：
“老臣受先帝大恩，位为列棘，不能陨身授命，死有馀
罪，而复从殿下亲为戎首者，岂天地所容乎？且臣耄
矣，智不能谋，众不足恃，将焉用之？”弘曰：“君为义士，我
为乱臣。”乃止。